**Tótkomlósi**

**Települési Értéktár Bizottság**

**F E L H Í V Á S A**

**Tótkomlós Város Önkormányzat Képviselő-testülete a magyar nemzeti értékek és a hungarikumok gondozásáról szóló 114/2013. (IV. 16.) Korm. rendelet alapján létrehozta a Tótkomlósi Települési Értéktár Bizottságot és elfogadta annak Működési Szabályzatát. A 10 fős Tótkomlósi Települési Értéktár Bizottság a 2014. március 19-ei alakuló ülésén elfogadta a települési értéktárba történő javaslat mintáját, mely ezen felhívás melléklete, illetve letölthető a város honlapjáról. (http://totkomlos.hu/dokumentumtar-nyomtatvanyok)**

A fent hivatkozott rendelet kimondja, hogy a nemzeti értékek adatait a települési, tájegységi és megyei értéktárakban, az ágazati értéktárban, a külhoni magyarság értéktárában, a Magyar Értéktárban, valamint a Hungarikumok Gyűjteményében az egyes szakterületenkénti kategóriák szerint kell azonosítani és rendszerezni.

A Települési Értéktár Bizottság szervezi a településen fellelhető nemzeti értékek azonosítását, létrehozza a településen fellelhető nemzeti értékek adatait tartalmazó gyűjteményt és megküldi azt a megyei értéktárba.

A Települési Értéktár Bizottság munkájába bevonja a helyi, illetve megyei közművelődési feladatellátás országos módszertani intézményét, továbbá értékek gyűjtésével, megőrzésével, hasznosításával foglalkozó országos és területi illetékességű szakmai és civil szervezeteket; félévente, legkésőbb a félévet követő hónap utolsó napjáig beszámol tevékenységéről a helyi önkormányzat képviselő-testületének.

A Tótkomlós Város Önkormányzat közigazgatási területén fellelhető, illetve az ott létrehozott nemzeti érték felvételét a települési értéktárba bárki írásban kezdeményezheti a polgármesterhez címzett javaslatában, a meghatározott formanyomtatvány kitöltésével. A magyar nemzeti értékekről és a hungarikumokról szóló 2012. évi XXX. törvén értelmében a természetes személyek, jogi személyek és jogi személyiséggel nem rendelkező szervezetek nem lehetnek sem nemzeti értékek, sem hungarikumok.

A Települési Értéktár Bizottság a hozzá beérkezett javaslatokat megvizsgálja, és a megyei, tájegységi vagy települési értéktárak valamelyikébe való felvételéről az értéktár bizottság a javaslat benyújtását követő 90 napon belül dönt, és arról a javaslattevőt írásban értesíti. Egyúttal a települési és tájegységi értéktáraknak a megyei értéktárba való megküldésekor az értéktár létrehozója javaslatot tesz arra, hogy mely nemzeti értékek felvételét javasolja a megyei értéktárba. Eztkövetően a megyei értéktárban nyilvántartott értékek hasonló eljárás után bekerülhetnek a Nemzeti Értéktárba, amelynek nyilvántartásából választja ki a Hungarikum Bizottság a hungarikumokat.

**A települési értéktárba nemzeti érték felvételét bárki kezdeményezheti! A javaslatok beadása folyamatos, az első részhatáridő 2014. július 1-je! A javaslatot/javaslatokat a mellékletben, illetve a honlapról letölthető adatlap segítségével lehet megtenni. A kinyomtatott és kitöltött adatlapot a Polgármesteri Hivatalban lehet leadni.**

**dr. Garay Rita sk.**

**a Tótkomlósi Települési Értéktár Bizottság elnöke**